Politseile ohvitseri auastmed


Uus politseiseadus valmimisel. 

Siseministeeriumis on valmistamisel uus politseiseadus, milline meil seni on puudunud. Selle aset on seni täitnud politsei kujundamise määrus. Uue seadusega määratakse kõigekülgselt kindlaks politsei teenistuskord ja mitmesugused teenistusalased küsimused.

Uue seaduse valmistamistööl on kaalutud, kas mitte politseis tarvitusele võtta ohvitseride nimetust aukraadide juures, nagu see ka enamikus Lääne-Euroopa politseides tarvitusel. Ohvitseri aukraadi kannaks politseinik konstaablist alates, kes oleks politsei leitnandiks. Auastmestiku kõrgemaks tipuks oleks politsei-kindral.

Peetakse võimalikuks politseiohvitseri auastmestikku tarvitusele võtta ka eripolitseide – poliitilise ja kriminaalpolitsei juures.

Samuti on kaalumisel olnud, kas mitte võtta välispolitsei nimetuse asemel tarvitusele mõni uus nimetus, kas näiteks üldpolitsei või midagi sellist. kõik need küsimused on aga praegu alles lahtised ja lõplikult kindlaks määramata.

Seaduse lõpukujul valmimine nõuab veel aega.

Uus Eesti
1938